Ilmoitus lopullisen tasoitustullin käyttöön ottamisesta Intiasta peräisin olevien ruostumattomasta teräksestä valmistettujen tankojen tuonnissa ja väliaikaisen tullin lopullisesta kantamisesta annetun neuvoston asetuksen (EY) N:o 2450/98 välivaiheen tarkastelun vireillepanosta



Virallinen lehti nro C 022 , 26/01/2000 s. 0007 - 0007



Ilmoitus lopullisen tasoitustullin käyttöön ottamisesta Intiasta peräisin olevien ruostumattomasta teräksestä valmistettujen tankojen tuonnissa ja väliaikaisen tullin lopullisesta kantamisesta annetun neuvoston asetuksen (EY) N:o 2450/98 välivaiheen tarkastelun vireillepanosta (2000/C 22/04) Komissio on ottanut vastaan neuvoston asetuksen (EY) N:o 2026/97(1), jäljempänä "perusasetus", 19 artiklan mukaisen hakemuksen lopullisen tasoitustullin käyttöön ottamisesta Intiasta peräisin olevien ruostumattomasta teräksestä valmistettujen tankojen tuonnissa ja väliaikaisen tullin lopullisesta kantamisesta annetun asetuksen (EY) N:o 2450/98(2) välivaiheen tarkastelun vireillepanosta. 1. Tarkastelua koskeva pyyntö Hakemuksen esitti Chandan Steel Ltd. Asetuksen (EY) N:o 2450/98 nojalla tämän yrityksen Intiasta peräisin olevien ruostumattomasta teräksestä valmistettujen tankojen vientiin sovelletaan 19 prosentin lopullista tasoitustullia. Tämä yritys tutkittiin erikseen alkuperäisen näiden tullien käyttöönottoon johtaneen tutkimuksen aikana. 2. Tuote Tarkastelun kohteena olevat tuotteet ovat CN-koodeihin 7222 20 11, 7222 20 21, 7222 20 31 ja 7222 20 81 kuuluvia ruostumattomasta teräksestä valmistettuja tankoja. Kyseiset koodit annetaan ohjeellisina. 3. Tarkastelua koskevat perusteet Hakija väitti, että toimenpide nykyisen tasoisena ei ole enää tarpeen tasoitustoimenpiteiden alaisten tukien vastakuittaamiseen. Hakija on toimittanut perusasetuksen 19 artiklan 2 kohdan mukaisesti riittävät todisteet siitä, että tuen määrä on laskenut 7,5 prosenttiin, joka on huomattavasti vähemmän kuin 19 prosentin tasoitustulli, jota nykyisin sovelletaan Chandan Steel Ltd:iin. 4. Välivaiheen tarkastelun vireillepano Edellä esitetyn ja toimitettujen todisteiden perusteella komissio päättelee, että hakemus sisältää riittävät todisteet välivaiheen tarkastelun vireillepanoon. Komissio on neuvoa-antavaa komiteaa kuultuaan päättänyt, että on olemassa riittävät todisteet välivaiheen tarkastelun vireillepanoon tämän viejän osalta, ja panee vireille perusasetuksen 19 artiklan mukaisen tutkimuksen. 5. Määräaika Jos asianomaiset osapuolet voivat osoittaa, että tutkimuksen tulokset todennäköisesti vaikuttavat niihin, niitä pyydetään esittämään kantansa kirjallisesti ja toimittamaan asiaa tukevat todisteet 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä. Asianomaiset osapuolet voivat myös pyytää komissiolta saada tulla kuulluiksi samassa määräajassa, edellyttäen, että heidän kuulemisekseen on olemassa erityisiä syitä. Komission osoite: Euroopan komissio Kauppapolitiikan pääosasto A. J. Stewart DM 5/77 Rue de la Loi/Wetstraat 200 B - 1049 Bruxelles/Brussel Faksi: (32-2) 295 65 05 Teleksi: COMEU B 21877 6. Kieltäytyminen yhteistyöstä Jos osapuoli, jota asia koskee, kieltäytyy antamasta tarvittavia tietoja tai ei toimita niitä määräajassa tai merkittävällä tavalla vaikeuttaa tutkimuksia, alustavat tai lopulliset päätelmät, riippumatta siitä, ovatko ne myönteisiä vai kielteisiä, voidaan perusasetuksen 28 artiklan mukaisesti tehdä käytettävissä olevien tietojen perusteella. Jos todetaan, että kyseinen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja tällaisten tietojen sijasta voidaan käyttää käytettävissä olevia tietoja. (1) EYVL L 288, 21.10.1997, s. 1. (2) EYVL L 304, 14.11.1998, s. 1.